Årsmøte onsdag 14.apr 2021, Hamar Frikirke

**Sted**: Zoom   
**Tid**: 2000-2130

# Agenda:

## Godkjenning av innkalling og Agenda

## Innledning

## Bemanning fra høsten 2021 med valg

## Årsmelding og årsregnskap for 2020.

## Valg

## Informasjon fra eldsterådet

# Referat

Det var ca 50 deltakere på menighetsmøtet, hvorav 45 hadde stemmerett.

## Godkjenning av innkalling og Agenda

Innkalling og Agenda ble godkjent uten innsigelser.

Kommentar fra referent: Esther Krause som kanditat til prosjektstilling unge voksne var ikke nevnt i innkalling, da hun ikke hadde takket ja til tilbud om stilling innen innkalling ble sendt.

## Innledning

Øystein Samnøen delte et ord til innledning

## Bemanning fra høsten 2021 med valg

Forslag til vedtak:  
Årsmøtet vedtar eldsterådets innstilling til bemanning, oppsummert slik:

* **Eirik Austeng innstilles som hovedpastor og forstander i 70%**
  + 0 stemmer imot. 41 stemmer for. 1 stemmer blankt
* **Anders Myklebust kalles til pastor i 70%**
  + 0 stemmer imot. 45 stemmer for. 0 stemmer blankt
* **Helen Timmer utvider sin faste stilling til 50%**
  + 1 stemmer imot. 44 stemmer for. 1 stemmer blankt
* **Eirik Fjellestad ansettes fast som administrasjonsleder i 50%**
  + 0 stemmer imot. 42 stemmer for. 0 stemmer blankt
* **Det opprettes en toårig prosjektstilling i 20% for unge voksne. ER innstiller Esther Krause som prosjektarbeider**.
  + 1 stemmer imot. 42 stemmer for. 1 stemmer blankt

Årsmøtet vedtok innstillingen slik det fremkommer ovenfor.

Valget ble gjort anonymt via zoom sin poll-funksjon, og man stemte for hver stilling hver for seg.

## Årsmelding og årsregnskap for 2020.

Årsmelding ble godkjent uten innsigelser.

Kommentarer:

* Det er oppført feil årstall i resultatet på siste side.

Årsregnskapet ble godkjent uten innsigelser.

Valg

Forslag til vedtak:

Årsmøtet vedtar eldsterådets innstilling til:

* Jon Åge Myklebust velges til kasserer
* Audun Tøsse velges til revisor
* Geir Sandberg velges som vara til synodeformann

Årsmøte vedtok innstillingen uten innsigelser.

## Informasjon fra eldsterådet

* 17 nye medlemmer ble presentert for året 2020 og året 2021 så langt, + 2 døpe barn.

Referent: Eirik Austeng

# Innstilling fra eldsterådet til bemanning

**Pastorteam**

Eirik Austeng har det siste halvåret fungert som hovedpastor og forstander i et vikariat. Eldsterådet innstiller at Eirik innsettes som hovedpastor og forstander i 70% stilling med helhetlig ansvar for menigheten. Han vil også fungere som daglig leder med personalansvar.

Anders Myklebust har vært gjennom godkjenning til pastor i Frikirken, gjennom samtale med tilsynsmann og skikkethetssamtale ved Institutt for sjelesorg ved Modum Bad. Styret i Østre-Presbyterium anbefaler Anders Myklebust til tjeneste som pastor. Eldsterådet i Hamar Frikirke innstiller derfor Anders Myklebust til pastor, med ansvar for ungdom og unge voksne og ber menigheten kalle Anders til pastor.

**Forslag til stabskabal gjeldende fra 01.08.21.**

1. Eirik Austeng innsettes som hovedpastor og forstander i 70% med ansvar som dagligleder, helhetlig ansvar for menigheten og arbeidet med nye fellesskap.
2. Anders Myklebust øker sin faste stilling fra 30% til 70%. Han får et helhetlig ansvar for barne- og ungdomsarbeid i aldersgruppen 10-26. år.   Han kalles til pastor i menigheten.
3. Helene Timmer øker sin faste stilling fra 20% til 50% som barne- og familiearbeider.   Hun vil sannsynligvis søke om å ha redusert til 40% høsten 2021.
4. Eirik Fjellestad ansettes i en 50% stilling som administrasjonsleder, med hovedansvar for det administrative, driften av menigheten og husgrupper som hovedområder.
5. Det opprettes en 20% prosjektstilling for en toårs periode fra 01.08.21 – 31.07.23, for å lede arbeidet med Støperiet og unge voksne.

Dette utgjør til sammen 2,6 årsverk som vi mener menigheten med nyplantinger bør kunne bære på sikt, ved hjelp av ekstern støtte. Ved de tilsagn om støtte fra Frikirkens utviklingsfond vi allerede har fått for årene 2021 og 2022, samt ny søknad som sendes i vår om støtte til å bygge nye fellesskap, tror vi menighetens andel av stillingene gjennom givertjeneste vil ligge på ca. 2-2,2 årsverk de nærmeste årene.  Vi får også dekket 10% stilling av «Sammen for Hamar» der Anders Myklebust p.t. er leder for arbeidet.

|  |  |  |
| --- | --- | --- |
| Eirik Austeng | 70% | Fast |
| Anders Myklebust | 70% | Fast |
| Eirik Fjellestad | 50% | Fast |
| Helene Timmer | 50% | Fast |
|  | 20% | Engasjement to år fra 01.08.21. |
|  | 260% |  |